**Geomorfologické procesy a formy georeliéfu**

**Endogénne** (vnútorné) geomorfologické procesy (zemetrasenia, vulkanizmus, tektonické pohyby) utvárajú tzv. **morfoštruktúry** (kontinenty, pásmové pohoria, oceánske chrbty, priekopy, sopky...)

**Exogénne**(vonkajšie) geomorfologické procesy – tvoria **morfoskulptúry**. Najčastejšie sa vonkajšie procesy skladajú z 3 častí: o**ddeľovanie** (erózia, je podmienená intenzitou zvetrávania), **prenos** (transport), **ukladanie** (sedimentácia)

**Denudácia** je súbor pochodov ( zvetrávanie, transport, sedimentácia), ktoré vedú **k znižovaniu**

(zarovnávaniu) zemského povrchu a zmenšovaniu tak nadmorskej výšky a výškových rozdielov v teréne.

**Vodou podmienené procesy a formy georeliéfu:**

1. **marinné**  (podmienené činnosťou mora a morskej vody)

-          kalové prúdy (v hĺbkach morí a oceánov) vytvárajú tzv. **podmorské kaňony**

-          abrázia (rušivý vplyv mora na pobrežie) tvorí **útesy, pláže**

1. **svahové procesy podmienené vodou**

-          **vodná erózia** – plošná (nesústredená, zasahuje pomerne rozsiahle územie)

- stružková (sústredením vody do drobných kanálikov – stružiek)

- výmoľová (prehĺbovanie stružiek do hlbokých rýh – výmoľov)

1. **fluviálne** (podmienené tečúcou vodou – **riekami**)

-  meander

- terasa

- niva

- sihoť

- náplavový kužeľ

- riečna dolina – tvar V

1. **krasové** (vplyv vody na vápencový podklad)

-          formy: povrchové – krasové jamy (**závrty)** , **škrapy** (malé žliabky

a výčnelky), **tiesňavy a kaňony**

podpovrchové – jaskyne s **kvapľovou výzdobou** (stalagmit, stalaktit, stalagnát)

**Mrazom podmienené (kryogénne) procesy a formy**

1. snehové (nivačné) – snehové lavíny – prehlbujú lavínové ryhy a ukladajú lavínové kužele
2. **ľadovcové** (glaciálne) - **ľadovcová dolina** (tróg) – tvar U

- **ľadovcový kotol** (kar) – tvorí sa v závere dolín

- **moréna** – uložený zvetraný horninový materiál presúvaný ľadovcom

3. mrazové – **permafrost – dlhodobo zamrznutá pôda** a horniny rozmŕzajúce na obdobie krátkeho

polárneho leta. Pôdotok (soliflukcia) – pomalé tečenie tejto rozmrznutej kašovitej hmoty.

**Gravitáciou podmienené procesy a formy:**

**opadávanie** – tvoria sa úsypiskové kužele

**rútenie**– náhly pád skalnej steny

**zosúvanie** – pohyb hornín pozdĺž šmykovej plochy, utvára zosuvy

**Vetrom podmienené (eolické) procesy a formy:**

**púšte** – piesčité (ergy) – tvoria sa na nich piesočnaté presypy (duny), kamenisté alebo štrkovité

**spraše** – hlinité usadeniny (napr. juh Slovenska)

**Kozmogénne procesy a formy**:

vplyv dopadu kozmických telies na zemský povrch – **meteorické krátery.**

**Biogénne** **procesy a formy:**

podmienené činnosťou rastlín a zvierat) – **rašeliniská, termitiská, mraveniská, koralové útesy, atoly**

**Antropogénne procesy a formy:**

podmienené činnosťou človeka – **haldy, lomy, tunely, štrkoviská, sídla.**

**Typy reliéfu podľa výškových pomerov**

Podľa absolútnych výškových hodnôt nameraných od hladiny mora rozlišujeme:

* **nížiny** – do 200 m
* **vysočiny** – nad 200 m

Podľa relatívneho výškového rozdielu medzi údolnými a vrcholovými časťami reliéfu rozlišujeme:

* roviny: do 30 m.
* pahorkatiny: 31 – 100 m.
* vrchoviny:101 – 310 m.
* hornatiny: 311 – 640 m.
* veľhornatiny: nad 640 m.